Dune: Part Two Berdurasi Lebih 3 Jam
Filem terbaru Denis Villeneuve, Dune: Part Two dilaporkan berdurasi lebih tiga jam, setakat ini.  Laporan dari World of Reel menyatakan, durasi tayangan Dune: Part Two mencecah 3 jam 15 minit, dan durasi itu adalah suntingan pasca produksi terkini. Dune: Part Two dijadualkan tayangan pada 3 November ini, dan sudah masih terdapat suntingan yang perlu dibuat yang mungkin memberi impak [ada durasi tayangan.  Sebagai perbandingan, filem pertama Dune berdurasi 2 jam 35 minit, dan jika tiada suntingan ketara pada filem kedua, ia akan menjadi lebih panjang berbanding filem pertama.  Dune: Part Two sekali lagi akan diarahkan oleh Denis Villeneuve, dan menyaksikan kepulangan Timothée Chalamet, Rebecca Ferguson, Stellan Skarsgård, Dave Bautista, Zendaya, Javier Bardem, dan Josh Brolin. Menyertai mereka ialah Christopher Walken sebagai Maharaja Shaddam IV, Florence Pugh sebagai Puteri Irulan, Austin Butler sebagai Feyd-Rautha, dan Léa Seydoux sebagai Lady Margot. Filem pertama Dune telah mendapat pujian kritis daripada peminat dan pengkritik, dimana ia juga meraih 10 pencalonan Anugerah Akademi dan telah memenangi enam daripadanya termasuk Skor Asal Terbaik, Bunyi Terbaik, Penyuntingan Filem Terbaik, Sinematografi Terbaik, Reka Bentuk Pengeluaran Terbaik dan Kesan Visual Terbaik.